wickkiey/tamil-wikipedia-chunked huggingface dataset:
# சிர்மௌர் மாவட்டம்

**சிர்மௌர்** இமாசலப் பிரதேசம், இந்தியாவின் வடகிழக்கு மாவட்டம் ஆகும். இது மிக அதிக மலைகளையும் கிராமப்புறங்களையும் கொண்டுள்ளது. இம்மாவட்டத்தின் 90% மக்கள் கிராமப்புறங்களிலேயே வசிக்கின்றனர். இம்மாவட்டம் நஹான் (தலைநகரம்) மற்றும் சுகெட்டி ஆகிய நகரங்களையும் உள்ளடக்கியுள்ளது. சுகெட்டி நகரில் உள்ள ஷிவாலிக் புதைபடிவ பூங்காவில் 85 மில்லியன் வருடங்களுக்கு முற்பட்ட புதைபடிவங்கள் கண்டுபிடிக்கப்பட்டுள்ளன.
இம்மாவட்டத்தில் நஹன், ரேணுகா, ஷில்லை, ரஜ்கர்ஹ், பச்ஹாத், பொன்ட சாஹிப் ஆகிய ஆறு வட்டங்கள் உள்ளன. இம்மாவட்ட பொருளாதாரம் பெருமளவு விவசாயத்தையே சார்ந்துள்ளது. இமாவட்ட மக்கள் உருளைக்கிழங்கு, இஞ்சி ஆகியவற்றை அதிகம் விளைவிக்கின்றனர்.
# சிர்மௌர் மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி சிர்மௌர் மாவட்டத்தின் மொத்த மக்கட்தொகை 530,164. இது தோராயமாக கேப் வேர்ட் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 542வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் சிர்மௌர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 15.61%.சிர்மௌர் மாவட்டத்தின் பாலின விகிதப்படி 1000 ஆண்களுக்கு 915 பெண்கள் உள்ளனர். மேலும் சிர்மௌர் மாவட்ட மக்களின் கல்வியறிவு விகிதம் 79.98%.
# சோலன் மாவட்டம்

**சோலன் மாவட்டம்** இமாசலப் பிரதேசம், இந்தியாவில் உள்ள 12 மாவட்டங்களில் ஒன்று. சோலன் நகரம் இம்மாவட்டத்தின் நிர்வாகத் தலைமையிடம் ஆகும். இந்த மாவட்டத்தின் பரப்பு 1936&nbsp;கி.மீ.². இம்மாவட்டம் சோலன், நலகர்ஹ், அர்கி, கண்டகாட் என 4 வருவாய் வட்டங்களாகப் பிரிக்கப்பட்டுள்ளது.
இம்மாவட்டதின் சைல் எனும் பகுதியில் சைல் இராணுவப் பள்ளி உள்ளது.
# சோலன் மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி சிர்மௌர் மாவட்டத்தின் மொத்த மக்கட்தொகை 576,670. இது தோராயமாக சொலமன் தீவுகள் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 532வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் சிர்மௌர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 15.21%. சிர்மௌர் மாவட்டத்தின் பாலின விகிதப்படி 1000 ஆண்களுக்கு 884 பெண்கள் உள்ளனர். மேலும் சிர்மௌர் மாவட்ட மக்களின் கல்வியறிவு விகிதம் 85.02%.
# பிணைப்பி

இயந்திரவியலில் **பிணைப்பி** (*Key*) என்பது சுழல் தண்டையும் சுழலும் இயந்திர பாகத்தையும் இணைக்கப் பயன்படும் பாகமாகும். பிணைப்பி சார்பு சுழற்சியை தவிர்ப்பதுடன் முறுக்கு விசையை கடத்துகிறது. பிணைப்பி பயன்படுவதற்கு சுழல் தண்டு மற்றும் சுழலும் இயந்திர பாகத்தில் காடி அமையப்பெற்றிருக்க வேண்டும். இந்த இரண்டுக்கும் இடையே பிணைப்பி பொருத்தமாக அமர வேண்டும்.
# பிணைப்பி

## படத்தொகுப்பு

de:Scheibenfeder
pl:wpust
ru:Шпоночное соединение
uk:Шпонкове з'єднання
# பின்னடைவானது (மரபியல்)

மரபியலில் **பின்னடைவானது** (Recessive) என்றால், ஒரு தனி மரபணுவில் இருக்கக்கூடிய இரு வடிவங்களில் அல்லது மாற்றுருக்களில் ஒன்று, மற்றைய வடிவம் அல்லது மாற்றுருவினால் ஆதிக்கம் செலுத்தப்பட்டு, அந்த மரபணுவினால் கட்டுப்படுத்தப்பட்டு இருப்பதாகும். இதனால் குறிப்பிட்ட பின்னடைவான இயல்பின் தோற்றவமைப்பு வெளித்தெரிய வேண்டுமாயின், பின்னடைவான மாற்றுருக்கள் சமநுக அமைப்பில் இருக்க வேண்டியது அவசியமாகும். அப்படியல்லாமல் இதரநுக அமைப்பில் இருக்குமாயின், பின்னடைவான மாற்றுருவுக்குரிய தோற்றவமைப்பு மற்றைய ஆட்சியுடைய மாற்றுருவினால் மறைக்கப்பட்டு விடும்.  
இரு மாற்றுருக்களைக் கொண்ட ஒரு இயல்பின் எளிமையான ஒரு முன்மாதிரியைப் பார்ப்போம். B,b என்பன பூவின் நிறத்திற்குக் காரணமான மரபணுவில் உள்ள இரு மாற்றுருக்கள் எனக் கொண்டால், அங்கே BB, Bb, bb என்னும் மூன்று வகையான மரபணுவமைப்புக்கள் தோன்றலாம். b மாற்றுருவானது, B மாற்றுருவுக்குப் பின்னடைவானதாயின், Bb என்ற மரபணுவமைப்பில் b க்குரிய வெள்ளை நிறம் வெளிக்காட்டப்படாது. பதிலாக ஊதா நிறமே வெளித்தெரியும். ஆனால் bb மரபணுவமைப்பானது வெள்ளை நிறப் பூவைத் தரும்.
நடைமுறையில் ஆட்சியுடைய அலகானது ஆங்கில எழுத்தாலும், பின்னடைவான அலகானது ஆங்கில சிறிய எழுத்தாலும் குறிக்கப்படுகின்றது.  
மனிதரில், பால்குறி நிறப்புரிகளில் இணைந்திருக்கும் சில மரபணுக்களில், பின்னடைவான மாற்றுருக்கள் காரணமாக மரபு வழியாகக் கடத்தப்படும் சில நோய் நிலைகள் காணப்படுகின்றன.
எ.கா:
- குருதி உறையாமை - X பாலின நிறப்புரியில் இணைந்திருக்கும் ஒரு பின்னடைவான எதிருரு காரணமாகின்றது.
- நிறக்குருடு - X பாலின நிறப்புரியில் இணைந்திருக்கும் ஒரு பின்னடைவான எதிருரு காரணமாகின்றது.  
he:גן (ביולוגיה)#מושגים בסיסיים
# .இலங்கை

**.இலங்கை** (ஆங்கிலம்: *.lk*, சிங்களம்: *.ලංකා*) என்பது இலங்கைக்கான இணையத்தின் அதியுயர் ஆள்களப் பெயராகும். இந்த ஆள்களப் பெயரை இலங்கை ஆள்களப் பதிவகம் மூலம் பெறலாம். இந்த ஆள்களப் பெயர் 2010ஆம் ஆண்டு சூலை 22ஆம் திகதி அறிமுகப்படுத்தப்பட்டது. இலங்கையில் அல்லாத பன்னாட்டு நிறுவனங்கள் இதை பதிவுசெய்யவேண்டும் எனின் அவர்களிடம் இலங்கையில் ஒரு தொடர்பு முகவரி இருத்தல் வேண்டும் அல்லது முகவர்களூடாகவோ அல்லது சட்ட நிறுவனங்களூடாகவோ மேற்கொள்ளலாம்.
# .இலங்கை

## சிறப்பம்சங்கள்

இந்த ஆள்களப் பெயரானது தமிழ் மொழியிலே அறிமுகப்படுத்தப்பட்டிருப்பதனால் தமிழ் மொழியில் இணையத்தள முகவரிகளைப் பெறும் வாய்ப்பு ஏற்பட்டுள்ளது. .இலங்கை என்னும் ஆள்களப் பெயருடன் அமையும் இணையத்தள முகவரிகளில் ஒருங்குறி எழுத்துரு பயன்படுத்தப்படுகின்றது.
# .இலங்கை

## இரண்டாம் நிலை ஆள்களங்கள்

கீழ்வரும் ஆள்களப் பெயர்கள் இலங்கையில் பாவனையில் உள்ளன.
# .இலங்கை

## இரண்டாம் நிலை ஆள்களங்கள்

### கட்டுப்பாடுள்ளது

- **.gov.lk** - இலங்கையின் அரச திணைக்களங்களுக்கும் மற்றும் அரச இணையத்தளங்களும்.
- .**.sch.lk** - இலங்கையில் பதிவு செய்யப்பட்ட பாடசாலைகள்.
- **.net.lk** - இலங்கையில் பதிவு செய்யப்பட்ட இணைய சேவை வழங்குநர்கள்.
# .இலங்கை

## இரண்டாம் நிலை ஆள்களங்கள்

### கட்டுப்பாடற்றது

- **.com.lk** - வணிக நிறுவனங்கள்
- **.org.lk** வர்த்தகரீதியில்லாத நிறுவனங்கள்.
- **edu.lk** - கல்வி சார் இணையத்தளங்கள்
- **.ngo.lk** - அரசு அல்லாத அமைப்புகள் (இலங்கைத் தமிழ்: அரச சார்பற்ற அமைப்புகள்)
- **.sco.lk** - பதிவு செய்யப்பட்ட சமூகங்கள்.
- **.web.lk** - இணையத்தளங்கள்.
- **.ltd.lk** - பதிவுசெய்யப்பட்ட மட்டுப்படுத்தப்பட்ட நிறுவனங்கள்.
- **.grp.lk** - குழு அல்லது கூட்டு நிறுவனங்கள்.
- **.hotel.lk** - உணவகம்/உறைவிடங்கள்.
# .இலங்கை

## எடுத்துக்காட்டுகள்

- எடியுலங்கா என்ற நிறுவனம் "எடியுலங்கா.இலங்கை எடியுலங்கா.இலங்கை" என்ற தளத்தில் சேவைகளை வழங்குகிறது.
# சினெல்லின் விதி

ஒளியியலில் **சினெல்லின் விதி** (ஆங்கிலம்: *Snell's Law*) என்று அறியப்படும் விதியானது, ஓர் ஒளியூடுருவு ஊடகத்தில் இருந்து ஓர் ஒளிக்கதிர் மற்றொரு ஒளியூடுருவு ஊடகத்தில் பாயும்பொழுது, முதல் ஊடகத்தில் இருந்து ஒளி உட்புகும் கோணத்துக்கும் இரண்டாவது ஊடகத்தில் (ஒளி விலகல் நிகழும் ஊடகத்தில்) ஒளிக்கதிரின் கோணத்துக்கும் இடையேயான தொடர்பைக் கூறுவது ஆகும். சினெல்லின் விதி, **சினெல்-டேக்கார்ட்டு விதி** என்றும் **ஒளி முறிவு விதி** என்றும் அழைக்கப்படுகின்றது. இவ்விதி காற்றில் இருந்து நீரில் ஒளி புகும்பொழுதோ, அல்லது ஒரு கண்ணாடியில் புகும்பொழுதோ, வெளிவரும்பொழுதோ ஒளியின் பாதையை, நகரும் இயல்பை உணர உதவும். ஒளிப்படக் கருவி, இருகண்ணோக்கி, தொலைநோக்கி போன்ற மிகப் பல ஒளியியல் கருவிகளில் இவ்விதி பயன்படுகின்றது.  
சினெல்லின் விதியின்படி, ஓர் ஊடகத்தில் இருந்து உட்புகும் ஒளிக் கதிரின் படுகோணத்தின் சைனுக்கும் இரண்டாவது ஊடகத்தில் ஒளி முறிவடையும் முறிகோணத்தின் சைனுக்கும் இடையிலான விகிதம் அவ்விரு ஊடகங்களுக்கும் ஒரு மாறிலி ஆகும். இது முதலாவது ஊடகத்தின் சார்பாக இரண்டாவது ஊடகத்தின் முறிவுச் சுட்டி என அழைக்கப்படும். இது அவ்வூடகங்களில் ஒளி அலையின் வேகங்களின் விகிதங்களுக்கு ஈடாக இருக்கும். அதாவது,  
<math>\frac{\sin\theta_1}{\sin\theta_2} = \frac{v_1}{v_2} = \frac{n_2}{n_1}</math>  
மேலுள்ளதில் கோணம் <math>\theta</math> என்பது ஊடகத்தைப் பிரிக்கும் செவ்வனில் இருந்து அளப்பதாகும், <math>v</math> என்பது வேகத்தைக் குறிக்கிறது. இது பொதுவாக விநாடிக்கு மீற்றர் என்னும் நியம அலகில் குறிப்பிடப்படும். <math>n</math> என்பது முறிவுச் சுட்டியைக் குறிக்கின்றது. முறிவுச் சுட்டி என்பது அலகு இல்லாத பெறுமானமாகும்.  
இந்த விதியை வேறு விதமாகவும் வருவிக்கலாம். அதாவது பெர்மாவின் விதிப்படி ஒளி ஒரு புள்ளியில் இருந்து மற்றொரு புள்ளிக்கு நகர்வதில் மிகக் குறைந்த நேரமே எடுக்கும் என்னும் கொள்கையின் வழி வந்ததாக நிறுவலாம்.
# சினெல்லின் விதி

## முறிவுச் சுட்டி

முறிவுச் சுட்டியின் பொது வடிவம் *<sub>1</sub>n<sub>2</sub>* என்பதாகும். முறிவுச் சுட்டியானது சார்பு முறிவுச் சுட்டி, தனி முறிவுச் சுட்டி என இரண்டு வகைப்படும்.
# சினெல்லின் விதி

## முறிவுச் சுட்டி

### சார்பு முறிவுச் சுட்டி

முறிவுச் சுட்டி ஏதேனும் ஓர் ஊடகத்துக்குச் சார்பாகக் கணிக்கப்பட்டால் அது சார்பு முறிவுச் சுட்டி எனப்படும். உதாரணமாக, நீரிலிருந்து வளிக்கு ஒளி செல்லுமாயிருப்பின், அது *<sub>நீ</sub>n<sub>வ</sub>* எனக் குறிப்பிடப்படும்.
# சினெல்லின் விதி

## முறிவுச் சுட்டி

### தனி முறிவுச் சுட்டி

ஒளியானது ஓர் ஊடகத்திலிருந்து இன்னோர் ஊடகத்துக்குச் செல்லும்போது முதலாவது ஊடகமாக வெற்றிடம் இருப்பின், அப்போது பெறப்படும் முறிவுச் சுட்டி தனி முறிவுச் சுட்டி எனப்படும்.
# மச்சிலிப்பட்டணம்

**மச்சிலிப்பட்டணம்** (Machilipatnam, , ; பிரித்தானிய ஆட்சியில் **மசூலிப்பட்ணம்** என்றிருந்தது, உள்ளூர் வழக்கில் **பந்தர்** - துறைமுகம்) ஆந்திரப் பிரதேசத்தின் கிருஷ்ணா மாவட்டத்தில் உள்ள ஓர் சிறப்புநிலை நகராட்சி ஆகும். மாநிலத் தலைநகர் ஐதராபாத்திலிருந்து தென்கிழக்கே தொலைவில் உள்ளது.  
முதன் முதலில் பிரித்தானிய கிழக்கிந்திய கம்பெனியினர், 1611-ஆம் ஆண்டில் இங்கு வணிகம் செய்ய தொழிற்கூடங்களை அமைத்தனர்.
# மச்சிலிப்பட்டணம்

## வரலாறு

தொலெமியின் கூற்றுப்படி இந்த நகரம் கி.மு 3வது நூற்றாண்டு (சாதவாகனர் காலம்) முதலே *மைசோலோசு* என்ற பெயரில் இருந்துள்ளது. கி.மு முதல் நூற்றாண்டுக்கால *எரித்ரியன் கடல்வழி பெரிபிளசு* என்னும் கடல்வழி பயண ஆவணத்தில் *மசலியா* என்றுக் குறிப்பிடப்பட்டுள்ளது. இந்தியாவின் தென்கிழக்கில் கோரமண்டல் கரையில் கிருஷ்ணா ஆறு வங்காள விரிகுடாவில் சேருமிடத்தில் அமைந்துள்ள இந்தத் துறைமுக நகரம் அக்காலத்திலிருந்தே கடல் வாணிகத்திற்கு புகழ் பெற்றிருந்தது. பிரெஞ்சுக் கிழக்கிந்தியக் கம்பனி தனது முதல் தொழிற்சாலையை இங்கேயே அமைத்தது. பதினேழாம் நூற்றாண்டில் பிரெஞ்சு, பிரித்தானிய, டச்சு வணிகத்திற்கு முக்கியமான மையமாக விளங்கியது.
# மச்சிலிப்பட்டணம்

## பொருளாதாரம்

வெண்கலம், வெள்ளி, இரும்பு, துத்தநாகம் கலந்த உலோகம் மீது தங்க முலாம் பூசப்பட்ட நகைகள் உற்பத்தி செய்யும் தொழிலில் 230 பிரிவுகளில் 3,000 பேர் பணிபுரிகின்றனர். இத்தொழிலின் ஆண்டு வருவாய் ரூபாய் 230 கோடிக்கும் அதிகமாகும்.  
மீன் வணிகம் சிறப்புற விளங்கும் இந்தத் துறைமுகத்தில் 350 மீன்பிடி படகுகள் இருக்கலாம். இங்கு தரைவிரிப்பு நெய்யும் தொழில் முனைப்பாக உள்ளது. இங்கு விற்கப்படும் பிற பொருள்களாக அரிசி, எண்ணெய் வித்துக்கள், அறிவியல் உபகரணங்கள் உள்ளன. தொடர்வண்டி முனையமும் கல்வி நிலையங்களும் உள்ளன. 1923 முதலே ஆந்திரா வங்கிக்கு இங்கு கிளை உள்ளது.  
வங்காள விரிகுடாப் பகுதியில் அடிக்கடி நேரும் சூறாவளிகளால் ஏற்படும் கடல் சீற்றத்தால் இந்தப் பகுதி பாதிப்படைந்து வந்துள்ளது.
2004 ஆழிப்பேரலையின்போது மச்சிலிப்பட்டணமும் சுற்றுப்புற மீனவச் சிற்றூர்களும் பெரிதும் பாதிப்படைந்தன. அரசும் அரசல்லா தன்னார்வல அமைப்புக்களும் மீள்கட்டமைப்புப் பணிகளை மேற்கொண்டு வருகின்றனர்.
# சூல்

வொன்றின் உள்ளே சூல்கள் காணப்படும் இடம்]]
**சூல்** (தாவர சூல்) (Ovule) என்பது வித்துத் தாவரங்களில், பெண் இனப்பெருக்க உயிரணுக்களாக உருவாகும் ஒரு அமைப்பாகும். இவையே இனப்பெருக்க செயல்முறையின்போது, மகரந்தத்தில் உள்ள ஆண் பாலணுக்களுடன் இணைந்து கருக்கட்டல் நடைபெற்ற பின்னர், வித்தாக உருவாகின்றது.  
பூக்கும் தாவரங்களில் இந்த சூல்கள் பூக்களின் உள்ளே காணப்படும் சூலகம் என்னும் பகுதியினுள்ளே அமைந்திருக்கும். சூலகத்தினுள்ளே, ஒன்று அல்லது ஒன்றுக்கு மேற்பட்ட சூல்கள் காணப்படலாம். அவை சூலகத்திலுள்ள சூல்வித்தகத்துடன் சூல் காம்பு (Funiculus) என்னும் ஒரு காம்பு போன்ற பகுதியினால் (விலங்குகளில் உள்ள தொப்புள்கொடிக்கு இணையான அமைப்பு) இணைக்கப்பட்டிருக்கும். கருக்கட்டலின் பின்னர் உருவாகும் கருவணுவே, பின்னர் வித்தாக விருத்தியடையும். வித்தைச் சூழ்ந்திருக்கும் சூலகத்தின் ஏனைய பகுதிகள் பழமாக விருத்தியடையும்.  
வித்துமூடியிலித் தாவரங்களில், இந்த சூல்கள் மூடப்படாத நிலையில் காணப்படும்.  
வெவ்வேறு தாவரங்களில் இவற்றை வெவ்வேறு வடிவங்களில் காணலாம்.
# சூல்

## சூலின் பகுதிகளும், விருத்தியும்

யின் சூல் (இடப்புறம்), சூலகத்தின் உள்ளே இருக்கும் பூக்கும் தாவரத்தின் சூல் (வலப்புறம்)]]
இல் வைக்கப்பட்டுள்ள வெவ்வேறு சூல் மாதிரிகள்]]
சூலானது உட்புறமாக **மாவித்திக் குழியம்** (megasporocyte) என்னும் பகுதியையும், அதனைச் சூழ்ந்திருக்கும் **மூலவுருப்பையகம்** (nucellus) என்னும் பகுதியையும், வெளிப்புறமாக ஒரு உறை போன்று பாதுகாப்பிற்காக அமைந்த **சூலுறை** (integument) என்ற பகுதியையும் கொண்ட ஒரு அமைப்பாகும். சூலின் நுனிப் பகுதியில் விந்து உட்செல்வதற்காக **சூல்துளை** (micropyle) எனப்படும் ஒரு துளை காணப்படும். இந்தத் துளைக்கு எதிர்ப் புறத்தில், மூலவுருப்பையகமானது சூலுறையுடன் இணையும் பகுதி **சூல்வித்தடி** (chalaza) என அழைக்கப்படும். சூலுறையானது வித்துமூடியிலித் தாவரங்களில் ஒரு படலமாகவும், பூக்கும் தாவரங்களில் இரு படலங்களாகவும் காணப்படும். மேலும் பூக்கும் தாவரங்களில இருக்கும் சூல்கள், **சூல் காம்பு** (Funiculus) என்னும் ஒரு காம்பு போன்ற பகுதியினால் சூலகச் சுவரில் பிணைக்கப்பட்டிருக்கும். கலன் இழையம் மூலம் எடுத்து வரப்படும் சூலுக்குத் தேவையான ஊட்டச்சத்தானது, சூல்காம்பு மூலமாகச் சென்று சூலுறையை ஊடறுத்துச் சென்று, சூவித்தடி மூலமாக மூலவுருப்பையகத்தை அடையும்.  
சூலில் உள்ள இழையமானது ஆரம்பத்தில் இருமடிய நிலையில் காணப்படும். பின்னர் சூலின் உட்புறமாக இருக்கும் மாவித்திக் குழிய உயிரணுவில் ஏற்படும் ஒடுக்கற்பிரிவு எனப்படும் கலப்பிரிவு செயல்முறை மூலம், ஒருமடிய மாவித்தி (Megaspores) எனப்படும் சூல்முட்டை உயிரணுக்களை உருவாக்கும். இந்த ஒருமடிய உயிரணுக்கள் விந்து உயிரணுக்களுடன் ஏற்படும் கருக்கட்டலின் பின்னர், மீண்டும் இருமடிய கருவணுக்களை உருவாக்கும். பின்னர் இழையுருப்பிரிவு எனப்படும் கலப்பிரிவு செயல்முறையினால் அது அடுத்த தலைமுறையை உருவாக்குவதற்கான முளையமாக விருத்தியடையும். பூக்கும் தாவரங்களில், இரண்டாவது உயிரணு ஒன்று, மாவித்திக்குழியத்தில் இருக்கும் வேறொரு கருவுடன் இணைந்து பல்மடிய நிலையிலுள்ள வித்தகவிழையத்தை உருவாக்கும். இங்கு இந்த பல்மடியமானது பொதுவாக மும்மடியமாகக் காணப்படும். இந்த வித்தகவிழையம் இளம் முளையத்திற்குத் தேவையான ஊட்டச்சத்தை சேமித்து வழங்கும் இடமாக அமைந்திருக்கும்.
# சூல்

## சூலகத்தினுள் சூல்களின் அமைவிடம்

வித்து மூடியிலிகளில், இலைகள் அல்லது கூம்புகளின் மேற்பரப்பில் உள்ள செதில்களுடன் இணைக்கப்பட்ட நிலையில் சூல்கள் காணப்படும்.  
பூக்கும் தாவரங்களில், பூக்களின் உள்ளே இருக்கும் சூலகத்தின் உள்ளே இந்த சூல்கள் காணப்படும். ஒரு சூலகத்தினுள்ளே ஒன்றுக்கு மேற்பட்ட சூல்கள் காணப்படலாம். சூலகமானது விருத்தியின்போது, பழமாக மாற்றமடைகின்றது. சூலானது வெவ்வேறு தாவரங்களில், வெவ்வேறு வகையில் சூலகத்துடன் இணைக்கப்பட்டிருக்கும்.
# சூல்

## சூலகத்தினுள் சூல்களின் அமைவிடம்

### நுனிக்குரிய சூலிணைப்பு (Apical Placentation)

இதில் சூலகத்தின் நுனிப் பகுதியில் உள்ள சூல்வித்தகத்தில் சூல்கள் இணைக்கப்பட்டிருக்கும்.
# சூல்

## சூலகத்தினுள் சூல்களின் அமைவிடம்

### அச்சுக்குரிய சூலிணைப்பு (Axile Placentation)

சூலகமானது ஆரைக்குரிய விதத்தில் பிரிக்கப்பட்டு ஒன்றுக்கு மேற்பட்ட சூலக அறைகளைக் கொண்டிருக்கும். சூலகத்தில் அறைகள் இணைக்கப்பட்டிருக்கும் இடத்தில் மையமாக இருக்கும் சூல்வித்தகத்தில், சூல்கள் வெவ்வேறு அறைகளினுள் பிணைக்கப்பட்டிருக்கும். எ.கா. Hibiscus, கிச்சிலி, தக்காளி பேரினம்
# சூல்

## சூலகத்தினுள் சூல்களின் அமைவிடம்

### அடிக்குரிய சூலிணைப்பு (Basal Placentation)

இங்கு சூலானது சூலகத்தின் அடியிலுள்ள சூல்வித்தகத்தில் பிணைக்கப்பட்டிருக்கும். எ.கா. Sonchus, Helianthus, Compositae
# சூல்

## சூலகத்தினுள் சூல்களின் அமைவிடம்

### பிணைப்பற்ற-மைய சூலிணைப்பு (Free-Central Placentation)

ஆரைப்பிரிப்புகள் அழிந்து, மைய அச்சில் பிணைக்கப்பட்ட சூல்களைக் கொண்டிருக்கும். எ.கா. Stellaria, Dianthus
# சூல்

## சூலகத்தினுள் சூல்களின் அமைவிடம்

### விளிம்புக்குரிய சூலிணைப்பு (Marginal Placentation)

இங்கு சூலகத்தின் பக்கச் சுவரில் நீளமாக அமைந்துள்ள சூல்வித்தகத்தில் சூல்கள் இணைக்கப்பட்டிருக்கும். எ.கா. Pisum
# சூல்

## சூலகத்தினுள் சூல்களின் அமைவிடம்

### சுவருக்குரிய சூலிணைப்பு (Parietal Placentation)

பிரிக்கப்படாத ஒரு அறையுள்ள நிலையிலோ, அல்லது பிரிக்கப்பட்ட அறைகளைக் கொண்ட நிலையிலோ சூலகத்தின் உட்சுவரில் சூல்கள் பிணைக்கப்பட்டிருக்கும். எ.கா. Brassica  
சிலசமயம் சூல்வித்தகம் மையத்திலிருந்து அறையினுள் உள்நோக்கி நீண்டு அதில் சூல்கள் இணைக்கப்பட்டிருக்கும்.
# சூல்

## சூலகத்தினுள் சூல்களின் அமைவிடம்

### மேலோட்டமான சூலிணைப்பு (Superficial Placentation)

இது அச்சுக்குரிய சூலிணைப்பு போன்றது. ஆனால், சூல்வித்தகம் மையத்திலிருந்து அறையினுள் உள்நோக்கி நீண்டு அதில் சூல்கள் இணைக்கப்பட்டிருக்கும். எ.கா. Nymphaea  
இவற்றுடன், இவ்வகைகளில் ஒன்றுடன் மற்றொன்று இணைந்தபடியான வகைகளும் உண்டு.
- **அச்சு-சுவருக்குரிய சூலிணைப்பு (Parietal-Axile Placentation)**  
- **அடுக்கு-அச்சுக்குரிய சூலிணைப்பு (Laminar- axile Placentation)**  
- **நுனி-அச்சுக்குரிய சூலிணைப்பு (Apical-Axile Placentation)**
# சூல்

## சூல்களின் வகைகள்

சூல் வளர்ந்து கொண்டிருக்கும்போது, அதன் அமைப்பில் பல கோணங்களில் வளைவுகளை ஏற்படுவதன் மூலம் அதன் சூல்துளை மற்றும் சூல்காம்பு அமையும் விதத்தை அடிப்படையாகக் கொண்டு ஆறு வகையாக அறியப்பட்டு பின்வருமாறு பெயரிடப்பட்டுள்ளது.
# சூல்

## சூல்களின் வகைகள்

### நேர்த்திருப்பமுள்ள சூல் (Orthotropous ovule)

இந்த வகையில், சூல்துளை மற்றும் சூல்காம்பு ஆகிய இரண்டும் ஒரே நேர் கோட்டில் அமையும் விதத்தில் இருக்கும். குறிப்பாக பாலிகோனேசி, பைபெரேசி போன்ற குடும்ப தாவரங்களில் இந்த வகை சூலானது காணப்படுகின்றது.
# சூல்

## சூல்களின் வகைகள்

### கவிழ்ந்திருக்கின்ற சூல் (Anatropous ovule)

இந்த வகையில் சூல்துளையானது, சூல் காம்பிற்கு மிக அருகாமையில் அமையும் விதத்தில், சூலின் உடலம் வளைந்து தலைகீழாகக் கவிழ்ந்து காணப்படும். குறிப்பாக கேமோபெட்டல்லே குடும்ப தாவரங்களில் இந்த வகை சூலானது காணப்படுகின்றது.
# சூல்

## சூல்களின் வகைகள்

### பகுதி-கவிழ்ந்திருக்கும் சூல் (Hemi-anatropous ovule)

இந்தவகையில் மூலவுருப்பையகத்திற்கும், சூலுறைக்கும் நேர் செங்குத்தாக சூல் காம்பு அமையும் விதத்தில் சூலின் உடலம் வளைந்து திரும்பிவாறு காணப்படும். எனவே சூல் உடலம் கிடைமட்டமாக அமைந்து காணப்படும். குறிப்பாக மால்பிஜியேசி மற்றும் பிரிமுலேசி குடும்ப தாவரங்களில் இந்த வகை சூலானது காணப்படுகின்றது.
# சூல்

## சூல்களின் வகைகள்

### வளைந்த திருப்பமுள்ள சூல் (Campylotropous ovule)

இந்த வகை சூலின் உடலம் சிறிதே வளைந்து சூல்துளை மட்டும் தலைகீழாக அமைந்த காணப்படும். சூலின் அடிபகுதி இடம் மாறுவதில்லை. ஆகையால் இந்தவகையில் சூல்துளை, சூல் காம்பிற்கு அருகாமையில் வந்தமைவதில்லை. இந்தவகை சூல்கள் கப்பாரிடேசி, லெகுமினோசி மற்றும் கீனபோடியேசி குடும்ப தாவரங்களில் காணப்படுகின்றது.
# சூல்

## சூல்களின் வகைகள்

### பாதி கவிழ்ந்த சூல் (Amphitropous ovule)

இவ்வகையில் சூலின் அடிப்பகுதி இடம்பெயராதவாறு சூல் வளைகிறது, ஆனால் சூல் உடலமானது குதிரை லாடம் போன்ற வடிவில் அமையும் விதத்தில் சூலின் உடலம் வளைந்து சூல்துளை, சூல் காம்பிற்கு அருகாமையில் வந்தமைகிறது. இந்தவகை சூல்கள் அலிஸ்மேசி மற்றும் புட்டமேசி குடும்ப தாவரங்களில் காணப்படுகின்றது.
# சூல்

## சூல்களின் வகைகள்

### சுருள்வடிவச் சூல் (Circinotropous ovule)

இந்த வகை சூலானது தலைகீழாகக் கவிழ்ந்து, பின் சூல் காம்பு மட்டும் மேலும் தொடர்ந்து வளர்வதால், சூல்துளை மீண்டும் மேல்நோக்கி அமையும் விதத்தில் சூல் ஒரே சுற்றாகச் சுற்றி வளைந்தவாறு வளர்கிறது. கேக்டேசி குடும்ப தாவரங்களில் மட்டும் இவ்வகை காணப்படுகின்றது.
# திருக்காட்கரை காட்கரையப்பன் கோயில்

**திருக்காட்கரை காட்கரையப்பன் கோயில்** (*Thrikkakara Temple*) என்பது கேரள மாநிலம் எர்ணாகுளம் (கொச்சின்) மாவட்டத்தில் திருக்காட்கரை என்கிற ஊரில் அமைந்துள்ள ஒரு வைணவக்கோயிலாகும். இது வைணவர்களுக்கு முக்கியத் தலங்களான 108 திவ்யதேசங்களில் ஒன்றாகும். விஷ்ணுவின் 10 அவதாரங்களில் ஒன்றான வாமன அவதாரமான வாமனமூர்த்திக்கு அமைந்துள்ள மிகச்சில கோயில்களில் இதுவும் ஒன்றாகும். கோயில் வட்டவடிவ கேரள பாணியில் அமைந்துள்ளது. கோயில் பரசுராமரால் கட்டப்பட்டதாக சொல்லப்படுகிறது.
# திருக்காட்கரை காட்கரையப்பன் கோயில்

## தல வரலாறு

அரக்க மன்னனான மகாபலி சக்கரவர்த்தியை மகாவிஷ்ணு வாமன அவதாரம் எடுத்து நிலத்தில் அழுத்தி அழித்த இடம் இந்த தலம் ஆகும்.
# திருக்காட்கரை காட்கரையப்பன் கோயில்

## திருவிழாக்கள்

ஓணம் பண்டிகை கொண்டாடப்படும் மிக முதன்மையான கோயில்
# மலபார் கடற்கரை

வின் மலபார் கடற்கரை பிரதேசம்]]  
**மலபார் கடலோரம்** (*Malabar Coast*) இந்தியத் துணைக்கண்டத்தின் தென் மேற்கில் மலபார் பிரதேசத்தில் அமைந்துள்ள நீண்ட மற்றும் குறுகிய கடலோரப் பிரதேசமாகும். புவியியல்படி மேற்குத் தொடர்ச்சி மலைகளின் மேற்குசரிவுகளில் நீர்மிகு பருவப் பெயர்ச்சிக் காற்று மேகங்கள் தடுக்கப்பட்டு தென்னிந்தியாவின் மிகுந்த மழைபெறும் பகுதிகளாக விளங்குகிறது. ”மலபார் கடலோரம்” என்ற சொல் சிலநேரங்களில் கொங்கண் கடலோரத்திலிருந்து கன்னியாகுமரி வரையுள்ள மேற்குக் கடலோரக் கரைப்பகுதிக்கு பயன்படுத்தப்படுகிறது. மலபார் கடற்கரையில் அமைந்த பெரிய துறைமுகங்களில் ஒன்று கொச்சி துறைமுகம் ஆகும்.
# மலபார் கடற்கரை

## வரலாறு

மங்களூரு அருகாமையிலுள்ள முக்காவில் மீன் பிடித்தல்.]]
மலபார் கடலோரப் பகுதிகள் கி.மு 3000 முதலே முதன்மை வணிக மையமாக இருந்துள்ளது. மெசபடோமியா, எகிப்து, கிரேக்கம், உரோமை, யெருசேலம், அரபு நாடுகளுடன் வணிகத் தொடர்பு கொண்டுள்ளது. மிகப் பழமையான இன்றளவும் செயலாக்கத்தில் உள்ள துறைமுக நகரங்கள், கோழிக்கோடு கண்ணூர் போன்றவை பல நூற்றாண்டுகளாக இந்தியப் பெருங்கடல் வழியே வணிகம் நடத்தி வந்துள்ளது.  
இங்குள்ள நகரங்கள் எப்போதுமே கடல் மற்றும் கடல்வழி வணிகத்தில் ஈடுபட்டிருந்தமையால் இவை மிகவும் பன்பண்பாட்டுத் தன்மையுடையனவாக உள்ளன. மலபார் கடற்கரை பகுதிகள் முதன்முதலாக பிற சமயத்தினரான சிரியா கிறித்தவர்கள், கொச்சி யூதர்கள், அரபு இசுலாமியரை ஏற்றுக்கொண்டுள்ளது.
# சந்தன்நகர்

**சந்தன்நகர் ** (*Chandannagar*, முன்னதாக **சந்தர்நகோர்** அல்லது **சந்தர்நகர்** , ( *சோந்தோன்நோகோர்*) இந்தியாவின் மேற்கு வங்காள மாநிலத்தில் கொல்கத்தாவிற்கு வடக்கே தொலைவில் அமைந்துள்ள முன்னாள் பிரெஞ்சுக் குடியேற்றமும் சிறிய நகரமும் ஆகும். ஊக்ளி மாவட்டத்தில் ஓர் வட்டத்தின் தலைநகரமாகும். மேற்கு வங்காளத்தில் உள்ள ஆறு மாநகராட்சிகளில் ஒன்றாகும். கொல்கத்தா பெருநகர வளர்ச்சி ஆணையத்தின் ஆள்பகுதிக்குள் உள்ளது. ஊக்ளி ஆற்றங்கரையில் அமைந்துள்ள இந்த நகரம் வங்கத்தின் பிற நகரங்களிலிருந்து தனிப்பட்டு தன் அடையாளத்தைக் கொண்டுள்ளது. 150,000 மக்கள்தொகையுள்ள இதன் மொத்த நிலப்பரப்பு தான். தலைநகர் கொல்கத்தாவுடன் தொடர்வண்டி, சாலைகள் மற்றும் நீர்ப்போக்குவரத்தால் இணைக்கப்பட்டுள்ளது. ஒருமணிப் பயணத்தில் எட்டக்கூடியதாக உள்ளது.
# சந்தன்நகர்

## பெயர்க்காரணம்

இங்கு கங்கை (ஊக்ளி) ஆற்றின் கரை பிறைவடிவத்தில் உள்ளதால் ( வங்காள மொழியில், *சந்த்* என்பது நிலவினையும் *நகர்* என்பது நகரத்தையும் குறிக்கும்) இப்பெயர் வந்திருக்கலாம். சில பழைய ஆவணங்களில் இதன் பெயர் சந்தர்நகோர் எனக் குறிப்பிடப்பட்டுள்ளது, *சந்திர நகர்* என்பதிலிருந்தும் வந்திருக்கலாம். மற்றும் சிலர் கூற்றுப்படி இங்கு தழைத்திருந்த சந்தனமர வணிகத்தை ஒட்டி (வங்காளம்:*சந்தன்*) இந்தப் பெயர் எழுந்திருக்கலாம். மற்றுமொரு காரணமாக இங்குள்ள கோவிலில் உள்ள அம்மன் பெயர் சண்டி என்பதும் கூறப்படுகிறது. தவிர பழங்காலத்தில் இது *ஃபராசுதங்கா* என்று அழைக்கப்பட்டு வந்துள்ளது;பிரெஞ்சுக் குடியேற்றம் (வங்காளம்: *ஃபராசி* - பிரெஞ்சு, *தங்கா* - சேரி).
# சந்தன்நகர்

## இயேசுவின் திரு இருதய கத்தோலிக்க கோவில்

பிரெஞ்சு நாட்டவரின் குடியேற்றப்பகுதியாக இருந்தபோது சந்தன்நகரில் ஒரு சிறப்புமிக்க கோவில் கட்டப்பட்டது. இருநுறு ஆண்டுகளுக்கு முன் கட்டப்பட்ட அக்கோவில் இயேசுவின் திரு இருதயத்திற்கு அர்ப்பணிக்கப்பட்டது. பிரெஞ்சு மொழியில் அக்கோவில் *l'Eglise du Sacré Cœur* என்று அழைக்கப்பட்டது. இதன் கலைப்பாணி பிரஞ்சு முறையில் அமைந்தது.  
மேலும், அதே காலத்தில் கட்டப்பட்ட புனித லூயிசு கோவிலின் இடிமானப் பகுதிகளும் சுற்றுலாப் பயணியரை ஈர்க்கின்றது.
# அலைபாயுதே கண்ணா (பாடல்)

**அலைபாயுதே கண்ணா** எனும் தமிழ் பாடல், இந்துக் கடவுளான கண்ணனைக் குறித்துப் பாடப்படும் பாடல். இப்பாடலை எழுதியவர் ஊத்துக்காடு வெங்கட சுப்பையர் ஆவார். தமிழகத்தில் மிகவும் பிரபலமாக உள்ள இப்பாடல், பெரும்பாலான கருநாடக இசைக் கச்சேரிகளில் 'துக்கடா'வாகப் பாடப்படுகிறது.
# அலைபாயுதே கண்ணா (பாடல்)

## **சிறப்பு**

புகழ்பெற்ற கருநாடக இசைப் பாடகர்கள் இப்பாடலைப் பாடியதன் ஒலிவடிவம், வெவ்வேறு இசைத்தொகுப்புகளில் உள்ளன. அலைபாயுதே எனும் திரைப்படத்தில் இப்பாடல் பாரம்பரிய இசை மரபின்படியே ஏ. ஆர். ரகுமானால் இசையமைக்கப்பட்டுள்ளது.இதே பாடல் "எத்தனை கோணம் எத்தனை பார்வை" படத்தில் இளையராஜா அவரகளால் ஜேசுதாஸ், ஜானகி பாட அற்புதமாக இசையமைக்கப்பட்டுள்ளது
# அலைபாயுதே கண்ணா (பாடல்)

## **பாடல் வரிகள்**

அலைபாயுதே... கண்ணா, என் மனம் அலைபாயுதே  
ஆனந்த மோகன வேணுகானம் அதில்  
அலைபாயுதே... கண்ணா, என் மனம் அலைபாயுதே  
உன் ஆனந்த மோகன வேணுகானம் அதில்  
அலைபாயுதே... கண்ணா...  
நிலைபெயராது சிலைபோலவே நின்று...  
நிலைபெயராது சிலைபோலவே நின்று,  
நேரமாவதறியாமலே மிக விநோதமாக முரளீதரா என் மனம்  
அலைபாயுதே... கண்ணா...  
தெளிந்த நிலவு பட்டப்பகல் போல் எரியுதே...  
தெளிந்த நிலவு பட்டப்பகல் போல் எரியுதே...  
திக்கை நோக்கி என் புருவம் நெரியுதே  
கனிந்த உன் வேணுகானம் காற்றில் வருகுதே  
கனிந்த உன் வேணுகானம் காற்றில் வருகுதே  
கண்கள் சொருகி ஒரு விதமாய் வருகுதே  
கனித்த/ (கதித்த) மனத்தில் உருத்தி பதத்தை எனக்கு அளித்து மகிழ்த்தவா  
கனித்த/(கதித்த) மனத்தில் உருத்தி பதத்தை எனக்கு அளித்து மகிழ்த்தவா  
ஒரு தனித்த வனத்தில் அணைத்து எனக்கு உணர்ச்சி கொடுத்து மகிழ்த்தவா  
கலை கடல் அலையினில் கதிரவன் ஒளியென இணையிரு கழலென களித்தவா  
கதறி மனமுருக நான் அழைக்கவோ இதர மாதருடன் நீ களிக்கவோ  
கதறி மனமுருக நான் அழைக்கவோ இதர மாதருடன் நீ களிக்கவோ  
இது தகுமோ, இது முறையோ, இது தர்மம் தானோ?  
இது தகுமோ, இது முறையோ, இது தர்மம் தானோ?!  
குழலூதிடும் பொழுது ஆடிடும் குழைகள் போலவே மனது வேதனை மிகவொடு  
அலைபாயுதே... கண்ணா, என் மனம் அலைபாயுதே  
உன் ஆனந்த மோகன வேணுகானம் அதில்  
அலைபாயுதே... கண்ணா...!
# அலைபாயுதே கண்ணா (பாடல்)

## **பாடல் வரிகள்**

### அருஞ்சொற்பொருள்

- மோகன(ம்) - ராகங்களுள் ஒன்று; கவர்ந்து இழுக்கக் கூடியது எனவும் பொருள்படும்.
- வேணுகானம் - புல்லாங்குழல் இசை (வேணு-புல்லாங்குழல், கானம்- இசை)
- திக்கை நோக்கி - வரும் திசையை நோக்கி
- கனித்த மனத்தில் - உனக்காக இரங்கும் என் மனத்தில் (கனித்தல் என்பது இரங்குதல், உருகுதல், கரைந்தல், பழுத்தல், மனங்களித்தல் ஆகிய பொருளில் வரும்)
:(கதித்த மனத்தில்- எழுச்சி நிரம்பியுள்ள என மனத்தில் எனவும் சிலர் இசைப்பதுண்டு)
- முகிழ்த்தவா - உணர்விலே ஆழ்த்துதல்
- கனை கடல் - ஒலி எழுப்புகின்ற கடல்
- இணையிரு கழலெனக் களித்தவா - இணையற்ற இரு தாள்களை எனக்கு அளித்தவனே
- குழைகள் - காதில் அணியும் குண்டலம் என்ற அணி
# பிரியாணி

**பிரியாணி** (*Biriyani*) என்பது அரிசி, மசாலாப் பொருட்களுடன் முட்டை, மற்றும் ஆடு, மாடு, கோழி இறைச்சி, மீன் அல்லது காய்கறிகள் சேர்த்து சமைக்கும் உணவை குறிக்கும். பொதுவாக, பிரியாணி செய்ய பாசுமதி மற்றும் சீரகச் சம்பா அரிசியைப் பயன்படுத்துவார்கள். பிரியாணி என்னும் சொல் *வறுத்த* என்ற பொருள் தரும் *beryā(பெ)* என்னும் பாரசீகச் சொல்லில் இருந்து வந்தது.  
பிரியாணி சமைக்கும் முறை பாரசீகத்தில் தோன்றி அந்நாட்டு வணிகர்கள், உலகம் சுற்றுவோர் மூலம் தெற்காசியாவுக்கு வந்தது. இன்று நாம் பிரியாணியைச் சமைக்கும் முறை இந்தியாவிலேயே உருவானது. தெற்காசியாவில் மட்டுமல்லாது, தென் கிழக்கு ஆசியாவிலும் அரபு நாடுகளிலும் மேலை நாடுகளில் வாழும் புலம்பெயர்ந்த தெற்காசியர்களும் பிரியாணியின் உள்ளூர் வகைகளை விரும்பி உண்கிறார்கள்.
# பிரியாணி

## சேர்பொருட்கள்

நெய், ஜாதிக்காய்,மிளகு, கிராம்பு, ஏலக்காய், கறுவா, பட்டை இலைகள், கொத்தமல்லி, புதினா இலைகள், இஞ்சி, வெங்காயம், மற்றும் பூண்டு என்பன பிரியாணியில் பயன்படுத்தப்படும் சில நறுமணப் பொருள்களும் தாளிதப் பொருள்களும் ஆகும். உயர்ந்த வகைகளில் குங்குமப்பூவும் சேர்க்கப்படும். சிலர் நறுமணப் பொருட்களை ஒரு துணியில் முடிந்து பிரியாணி வேகும்போது போட்டுவைத்துவிட்டு, சாறு இறங்கியதும் எடுத்துவிடுகிறார்கள். அசைவ பிரியாணிகளில் இந்த நறுமணப் பொருட்களுடன் முதன்மைச் சேர்பொருளாக இறைச்சி—மாட்டிறைச்சி, கோழிக் கறி, ஆட்டு இறைச்சி, மீன் அல்லது இறால் இருக்கும். பிரியாணியுடன் தயிர் பச்சடி (இது ராய்த்தா (கன்னடம்) எனவும் வழங்கப்படுகிறது), குருமா, கறிகள், சாலட், சுட்ட கத்தரித் துவையல் அல்லது அவித்த முட்டை ஆகியனவும் துணை உணவாகத் தரப்படும்.  
நறுமணமிக்க பாசுமதி அரிசியைத் தனியாக வேகவிட்டு இறைச்சி அல்லது தாவரக் கறிகள் தனியாக சமைக்கப்பட்டு இரண்டையும் ஒன்றன் மேல் ஒன்றாக விரவிப் பரிமாறுவது பிரியாணித் தயாரிப்பின் தனித்தன்மையாகும். உண்பவர் நறுமணமுள்ள சோறு, அடுத்து சுவையூட்டப்பட்ட கறிகள் என மாறி மாறி உண்பதில் இன்பம் பெறுகிறார்.
# பிரியாணி

## இந்திய வகைகள்

வீட்டு பிரியாணி]]  
த் தலைநகர் யங்கோனில் உள்ள *கியேத் சர் சூனில்* வழங்கப்படும் பர்மிய வகை பிரியாணி (உள்ளூரில் *தன்பாக்* என அறியப்படுகிறது) ]]  
புகித் பதோக்கில் விற்கப்படும் நாசி பிரியாணி]]
# பிரியாணி

## திருமண பிரியாணி®

மிக நெடுங் காலமாக முகலாய முறையில் தயாரிக்கப்படும் பாரம்பரியமிக்க உணவு.
இது INTELLECTUAL PROPERTY OF INDIA கீழ் TRADE MARK பதியப்பட்ட ® வணிக முத்திரை பெற்ற உணவகமாக அறியப்படுகிறது
# பிரியாணி

## வரலாறு

இந்த உணவு முறை 200 ஆண்டுகளுக்கு மேலாக ஐதராபாத் நிஜாம் குடும்பத்தினராலும் போற்றப்பட்டு (ஓசுமான் அலி கான், ஆசாப் ஜா VII கி.பி. 1720-1948 வரை) வருகிறது. முகலாய கலாச்சாரப்படியும் ஹலால் முறையிலும் இது உருவாக்கப்பட்டு வருகிறது.
# பிரியாணி

## தொடரும் பாரம்பரியம்

பண்ருட்டி பகுதியில் இந்த திருமண பிரியாணியின் தனித்துவமான சுவையையும் பாரம்பரியத்தையும் 'தும்பச்சி' வம்சத்தினர் நிலைநாட்டினர். சமையல் வல்லுநர் தும்பச்சி மர்ஹூம் ஜனாப் து.மு.அ. முகம்மது உசேன் இராவுத்தர் அவர்களால் இந்த சமையல் முறை பண்ருட்டி வட்டாரத்தில் அறிமுகப்படுத்தப்பட்டு, புகழ்பெற்றது.
அவருக்குப் பின், அவரது வாரிசான தும்பச்சி ஜனாப் து.மு.அ.மு. முகம்மது இஷாக் இராவுத்தர் இந்த மரபினைத் தொடர்ந்து முன்னெடுத்துச் சென்றார். முகலாய காலத்து சமையல் நுணுக்கங்களைச் சிதையாமல் பின்பற்றுவதும், ஹலால் முறையில் தரம் மாறாமல் தயாரிப்பதும் இவர்களின் சிறப்பம்சமாகும். இவர்களின் குடும்பத்தினர் பல தலைமுறைகளாக இந்தப் பாரம்பரிய திருமண பிரியாணி தயாரிப்பு முறையை ஒரு பிரத்யேகமான சுவையில் பாதுகாத்து வருகின்றனர்.
# பிரியாணி

## கலாச்சாரம் மற்றும் சிறப்பு

இது இஸ்லாமிய திருமணங்கள், ரமலான் மற்றும் பக்ரீத் போன்ற பண்டிகைகளில் ஒரு முதன்மையான மற்றும் பாரம்பரியமிக்க உணவாகப் பரிமாறப்படுகிறது. தென் ஆற்காடு (கடலூர்) மாவட்டத்தில் பண்ருட்டி நகரின் அடையாளங்களில் ஒன்றாக இந்த திருமண பிரியாணி திகழ்கிறது.
# பிரியாணி

## கலாச்சாரம் மற்றும் சிறப்பு

### ஆம்பூர் பிரியாணி

தமிழ்நாட்டின் ஆம்பூர் பகுதியில் பின்பற்றப்படும் செய்முறை ஆம்பூர் பிரியாணி எனப் பெயர் பெற்றுள்ளது. பெரும்பாலும் அசைவ பிரியாணி வகைகளாக இருந்தாலும் தாவர உணவுவகையிலும் தயாரிக்கப்படுகிறது. இவ்வகை பிரியாணி தமிழ்நாட்டிலும் ஆந்திரப் பிரதேசத்தின் கடற்கரைப் பிரதேசங்களிலும் கர்நாடகாவிலும் விரும்பப்படுகிறது. சென்னையின் விரைவு உணவகங்களில் பரிமாறப்படுகிறது.  
ஆம்பூர் பிரியாணியின் உண்மையான சுவையை வேலூர் மாவட்டத்தில் இசுலாமியர் திருமணங்களில் வழங்கப்படும் பிரியாணியில் காணலாம். விறகு அடுப்புகளில் *தேக்* எனப்படும் பெரிய பாத்திரங்களில் ஆட்டுக் கறியுடன் பாசுமதி அரிசியும் சேர்த்துச் சமைக்கப்படும். ஐதராபாத் பிரியாணி போன்றே நறுமணப் பொருட்கள் சேர்க்கப்பட்டாலும் கூடுதலாக தக்காளியும் சிறிதளவு மஞ்சளும் சேர்க்கப்படுவதால் மற்ற பிரியாணிகளை விட சற்றே செம்மஞ்சளாக இருக்கும்.
# பிரியாணி

## கலாச்சாரம் மற்றும் சிறப்பு

### ஐதராபாத் பிரியாணி

ஐதராபாத் பிரியாணியானது இந்தியாவின் எல்லாப் பகுதிகளிலும் விரும்பப்படுகிறது. இது இந்திய சமையல் பாணியின் அங்கமாகக் கருதப்படுகிறது. நிசாமின் சமையலறையில் மீன், காடை, இறால், மான் மற்றும் முயல் உட்பட 49 வகை பிரியாணிகள் தயாரிக்கப்பட்டதாகக் கூறப்படுகிறது. ஐதராபாத் பிரியாணி *கச்சி யெக்னி பிரியாணி* என்றழைக்கப்படுகிறது; தனித்தனியாக அல்லாது ஊறவைத்த இறைச்சியும் அரிசியும் ஒன்றாகவே சமைக்கப்படுகின்றன.
# பிரியாணி

## கலாச்சாரம் மற்றும் சிறப்பு

### தலைப்பாக்கட்டி பிரியாணி

தமிழ்நாட்டின், திண்டுக்கல் பகுதியில் தனியார் ஒருவரின் செய்முறையாகும். இந்த வகைப் பிரியாணி தென்தமிழ் நாட்டில் புகழ்பெற்று தற்போது சென்னையிலும் பல்வேறு உணவகங்களில் வழங்கப்படுகிறது.
# பிரியாணி

## கலாச்சாரம் மற்றும் சிறப்பு

### திண்டுக்கல் பிரியாணி

தமிழ்நாட்டின் திண்டுக்கல் பகுதியில் தயாரிக்கப்படும் வகை. இங்கு நீண்ட பாசுமதி அரிசிக்கு மாறாக குறுகிய சீரக சம்பா என்றவகை அரிசி பயன்படுத்தப்படுவது சிறப்பாகும்.
# பிரியாணி

## கலாச்சாரம் மற்றும் சிறப்பு

### சங்கரன்கோவில் பிரியாணி

தமிழ்நாட்டின் சங்கரன்கோவில் பகுதியில் இந்த வகை ஆட்டிறைச்சி பிரியாணி மிகவும் பெயர்ப் பெற்றது. இங்குள்ள ஆடுகளின் வளர்ப்பும், அரிசியின் தரமும் இதன் சிறப்புகளாக உள்ளன. தூத்துக்குடி, நெல்லை, விருதுநகர் மாவட்டங்களில் வளர்க்கப்படும் *கன்னி* என்ற வகையைச் சேர்ந்த ஆடுகள் சுவையில் சிறந்தவை. இந்த வகையான பிரியாணி அண்டை மாநிலங்களான கேரளா, கர்நாடகா, ஆந்திர பிரதேசம், தெலுங்கானா போன்ற வெளிமாநில நகரங்களிலும் நன்மதிப்பைப் பெற்றது.
# பிரியாணி

## கலாச்சாரம் மற்றும் சிறப்பு

### பட்கல் பிரியாணி

கர்நாடக மாநிலத்தின் தட்சிண கன்னட மாவட்டத்தின் பட்கல் ஊரில் தயாரிக்கப்படும் இந்த பிரியாணி செய்முறை கடலோர கர்நாடகத்தில் புகழ் பெற்றுள்ளது. பம்பாய் பிரியாணியை ஒத்த இந்தவகையில் இதன் நிறமும் மணமும் சிறப்பான இயல்புகளாக உள்ளன. பட்கல் பிரியாணியும் ஆட்டிறைச்சி, மீன், கோழிக்கறி, மாட்டிறைச்சி மற்றும் இறால் இறைச்சிகளுடன் தயாரிக்கப்படுகிறது. இந்தியாவின் பிற பகுதிகளுக்கு மாறாக இங்கு பிரியாணி தயாரிக்கப்படும்போது வெங்காயம் பெரியளவில் பயன்படுத்தப் படுவதாகும். பெரிய பானையின் அடியில் இறைச்சிக் கறிக்குழம்பும் வெங்காயமும் மேலாக அரிசியும் சமைக்கப்பட்டு வைக்கும்போதுதான் நன்கு கலக்கப்படுகின்றன. மேலும் உள்ளூர் ஏலக்காய், கிராம்பு, இலவங்கம் என்ற நறுமணப்பொருட்கள் தனிச்சுவையைத் தருகின்றன.
# பிரியாணி

## தாவர பிரியாணி

தாவர உணவு உணவகங்களில் இறைச்சிகளுக்கு மாற்றாக காய்கறிகள் பயன்படுத்தப்பட்டு *வெஜிடபிள் பிரியாணி* என விற்கப்படுகின்றன. இதிலும் ஊறவைத்த அரிசியில் நறுமணப் பொருட்கள் இடப்பட்டு சிறிது உப்புடன் வேக வைக்கப்படுகிறது. தக்காளி மற்றும் காய்கறிகளை தயிருடன் சேர்த்து தனியாக வேகவைக்கப்படுகின்றன. ஒரு பானையில் முதலில் வெந்த சோறு, அடுத்து காய்கறிக் குழம்பு, அடுத்து தயிர் என அடுக்கடுக்காக வைக்கப்பட்டு சூடுபடுத்தப்படுகிறது.
# மடகாசுக்கர் அரியோந்தி

## வாழிடமும், பரவலும்

*புரூக்கேசியா மைக்ராவும்*, அதற்கு இனமான மற்ற மூன்று இனங்களும் மடகாசுக்கரின் வடக்கே, 2003 ஆம் ஆண்டுக்கும் 2007 ஆண்டுக்கும் இடையே கண்டுணரப்பட்டது *அரியோந்தி* (புரூக்கேசியா மைக்ரா), இப்பொழுது சட்டத்தை மீறி காடழிப்பு மரவெட்டிகள் இயங்கும், இடத்தில் காணப்படுகின்றது. இதனால் இதன் வாழிடம் அழியும் வாய்ப்புள்ளது (கண்டுபிடிப்பாளர்களுள் ஒருவரான யோர்ன் கியோலர் (Jorn Köhler) கூற்றின் படி).
# மடகாசுக்கர் அரியோந்தி

## மேற்கோள்களும் அடிக்குறிப்புகளும்

;Specific
# கருணைக்கிழங்கு

**கருணை**, அல்லது **பூமி சல்லரைக்கிழங்கு** (*Amorphophallus paeoniifolius*) என்பது பூக்கும் தாவரங்களில் சேனைக்கிழங்குகளில் ஒரு வகையாகும். இவ்வகையான தாவரங்கள் பொதுவாக வெப்பக் காடுகளில் உற்பத்தியாகும் காய்கறி வகையாகும். பசுபிக்குத் தீவுகள், தென்கிழக்காசியா, தெற்கு ஆசியா, தென்கிழக்காசியா போன்ற பகுதிகளில் அதிகமாகச் சமையலுக்குப் பயன்படுத்தப்படுகிறது. இது ஒரு பணப்பயிராக உற்பத்தி செய்யப்படுகிறது.
# கருணைக்கிழங்கு

## விளக்கம்

இத்தாவரத்தின் பூ வாடை அழுகிய நாற்றம் கொண்டதாக உள்ளன. இதன் உறுளையான தண்டுப்பகுதியில் பூக்கள் கொத்தாக ஒட்டிக்கொண்டிருக்கும். இவற்றின் சூலகம் கொண்ட பெண் பூவும், ஆண் பூவும் ஒன்றாவே ஒட்டிக்கொண்டிருக்கும். இதன் கனிப்பகுதி சிவந்து காணப்படுகின்றன.
இந்திய மாநிலங்களான பீகார், மேற்கு வங்காளம், கேரளம், கர்நாடகம், ஆந்திர பிரதேசம், மற்றும் மகாராசுட்டிரா, ஒரிசா போன்றவற்றில் பயிரிப்படுகிறது.
# கருணைக்கிழங்கு

## உபயோகம்

இத்தாவரத்தின் தொடக்கம் தென்கிழக்கு ஆசியாவாகும். இந்தியா, இலங்கை, பிலிபைன்சு, மலேசியா, மற்றும் பல தென்கிழக்கு ஆசியா காடுகளில் வளருகிறது. இந்திய உணவு முறைகளில் இக்கிழங்கிற்கு முக்கிய இடம் உண்டு.
# இ-01 அதிவேக நெடுஞ்சாலை (இலங்கை)

**தெற்கு அதிவேக நெடுஞ்சாலை** (*Southern Expressway*) அல்லது **கொழும்பு - மாத்தறை அதிவேக நெடுஞ்சாலை** (*Colombo–Matara Expressway*, **E01**) என்றழைக்கப்படுவது இலங்கையின் முதலாவது அதிவேக நெடுஞ்சாலை (expressway) ஆகும். கொழும்பு கொட்டாவையிலிருந்து மாத்தறை கொடகமை வரை அமைக்கப்பட்டுள்ள இந்த நெடுஞ்சாலை 126 கிலோமீட்டர் நீளம் கொண்டது. ஒரு மணி 20 நிமிடத்தில் கொழும்பிலிருந்து மாத்தறையைச் சென்றடைய இப்பாதை வழிவகுக்கிறது.
# இ-01 அதிவேக நெடுஞ்சாலை (இலங்கை)

## நிர்மாண செலவு

சுமார் 77 பில்லியன் ரூபா செலவில் அமைக்கப்பட்டுள்ள இந்நெடுஞ்சாலைக்கு ஜப்பான் வங்கி, ஆசிய அபிவிருத்தி வங்கி, இலங்கை அரசாங்கம் மற்றும் ஏனைய நிறுவனங்கள் அனுசரணை வழங்கியிருந்தன. 2003 ஆம் ஆண்டு நிர்மாணப்பணிகள் ஆரம்பிக்கப்பட்ட இந்த வீதியில் 22 பாலங்களும் அமைக்கப்பட்டுள்ளன. .
# இ-01 அதிவேக நெடுஞ்சாலை (இலங்கை)

## உத்தியோகபூர்வ ஆரம்பம்

இந்த தெற்கு அதிவேக நெடுஞ்சாலை நவம்பர் 27 2011 ஆம் திகதி சனாதிபதி மஹிந்த ராஜபக்சவினால் உத்தியோகபூர்வமாகத் திறந்து வைக்கப்பட்டது. ஜப்பானிய சமாதானத் தூதர் யசூசி அகாசியும் இவ்வைபவத்தில் கலந்து கொண்டார்.
# இ-01 அதிவேக நெடுஞ்சாலை (இலங்கை)

## பிரவேசிப்பதற்கும் வெளியேறுவதற்குமான பாதைகள்

அதிவேக நெடுஞ்சாலைக்ககுள் பிரவேசிப்பதற்கும் வெளியேறுவதற்கும் எட்டு இடங்கள் காணப்படுவதுடன் அவை கொட்டாவை, கஹதுடுவ, களனிகம, வெலிபன்ன, குறுந்துஹா, தாபம, தொடங்கொடை, பத்தேகம மற்றும் பின்னதுவ ஆகிய பகுதிகளில் அமைக்கப்பட்டுள்ளன.
# இ-01 அதிவேக நெடுஞ்சாலை (இலங்கை)

## கட்டணங்கள்

இந்த வீதியில் பயணிப்பதற்காக 8 இடங்களில் நுழைவாயில்கள் அமைக்கப்பட்டு கட்டணங்கள் அறவிடப்படும். கொட்டாவையிலிருந்து காலி பின்னதுவ வரை பயணிக்கும் வாகனங்கள் 4 பிரிவுகளாகப் பிரிக்கப்பட்டு 400 ரூபா 700 ரூபா, 1500 ரூபா மற்றும் 2000 ரூபா என்ற அடிப்படையில் கட்டணங்கள் அறவிடப்படும்..  
இதில் கார், கெப் ரக வாகனம், 9 ஆசனங்கள் வரையுள்ள சகல வாகனங்கள், எக்ஸல் 2 மற்றும் நான்கு சக்கர வாகனங்களுக்கு 400 ரூபாவும் 9 ஆசனங்களுக்கு அதிகமான வேன் மற்றும் 33 ஆசனங்கள் கொண்டுள்ள சகல பஸ் வண்டிகளுக்கும் 700 ரூபாவும், 22 க்கும் அதிகமான ஆசனங்களைக் கொண்ட பஸ், 6 சக்கர வாகனங்கள் மற்றும் எக்ஸல் 3 ஐ உடைய மோட்டார் லொறி, டிரெக் வாகனம் ஆகியவற்றுக்கு 1500 ரூபாவும், ஒன்றாக இணைக்கப்பட்ட கோச் 2 உடன் பயணிக்கும் பஸ், எக்ஸல் 4 மற்றும் அதற்கு அதிகமான வாகனங்களுக்கு 2000 ரூபா அறவிடப்படும்.
# இ-01 அதிவேக நெடுஞ்சாலை (இலங்கை)

## தடை விதிக்கப்பட்டுள்ள வாகனங்கள்

முச்சக்கர வண்டி, துவிச்சக்கர வண்டி, மோட்டார் சைக்கிள், உழவு இயந்திரம் போன்ற குறிப்பாக 100 கிலோமீற்றர் வேகத்தில் பயணிக்க முடியாத வாகனங்கள் மற்றும் அதிகளவு புகையை வெளியிடும், முறையாக நிறுத்தற் கருவிகள் (பிரேக்) செயற்படாத வாகனங்கள் வெளிச்ச, சமிக்ஞை விளக்குகள் முறையாக இல்லாத அனைத்து வாகனங்களுக்கும் இவ்வீதியில் பயணிக்கத் தடை விதிக்கப்பட்டுள்ளது.
# இ-01 அதிவேக நெடுஞ்சாலை (இலங்கை)

## பாதசாரிகள் நடந்து செல்வதற்கு தடை

பாதசாரிகள் எவரும் நடந்து செல்வதற்கு முற்றாக தடைவிதிக்கப் பட்டுள்ளது. அவ்வாறு மீறி நடந்து செல்பவர்களுக்கு எதிராக 5ஆயிரம் ரூபா அபராதம் விதிக்கப்படும் என்றும் அறிவிக்கப்பட்டுள்ளது.
# இ-01 அதிவேக நெடுஞ்சாலை (இலங்கை)

## வேகம்

இந்த வீதியினூடாக ஆகக் குறைந்த வேகமாக 80 கி.மீ வேகத்திலும், ஆகக் கூடியதாக 120 கி.மீ வேகத்திலும் பயணிக்கலாம்.
# இ-01 அதிவேக நெடுஞ்சாலை (இலங்கை)

## போக்குவரத்துக் கடமைகள்

இந்த வீதியின் போக்குவரத்துக் கடமைகள் மற்றும் பாதுகாப்பு நடவடிக்கைகளுக்காக 500 உத்தியோகத்தர்கள் ஈடுபடுத்தப்பட்டுள்ளனர். விஷேடமாக பயிற்சியளிக்கப் பட்டவர்களே இவ்வாறு பாதுகாப்பு நடவடிக்கைகளில் ஈடுபடுத்தப்படவுள்ளனர்.
# இ-01 அதிவேக நெடுஞ்சாலை (இலங்கை)

## திடீர் விபத்துக்கள்

திடீரென விபத்துக்கள் ஏற்பட்டால் 1969 என்ற அவசர தொலைபேசி இலக்கத்திற்கு அறிவிக்குமாறு அறிவுறுத்தப்பட்டுள்ளது.
# இ-01 அதிவேக நெடுஞ்சாலை (இலங்கை)

## அம்பாந்தோட்டை வரை விஸ்தரிப்பு

தெற்கு அதிவேக வீதியை அம்பாந்தோட்டை வரை விஸ்தரிப்பபதற்கு அரசாங்கம் தீர்மானித்துள்ளது. இரண்டாம் கட்டத்தின் கீழ் அடுத்த வருடம்(2012) மாத்தறை வரையில் இந்த தெற்கு அதிவேக வீதி நெடுஞ்சாலை நிர்மாணிக்கப்படவுள்ளது. காலி முதல் மாத்தறை வரையான தெற்கு அதிவேக வீதியின் நிர்மாணப்பணிகள் 2013 ஆம் ஆண்டு நிறைவடையவுள்ளன.
# 1943 வங்காளப் பஞ்சம்

**1943 வங்காளப் பஞ்சம்** (*Bengal famine of 1943*) என்பது 1943 இல் பிரித்தானிய இந்தியாவின் வங்காள மாகாணத்தைப் பாதித்த ஒரு பெரும் பஞ்சம். 20 முதல் 40 லட்சம் மக்கள் இப்பஞ்சத்தால் மாண்டனர். பஞ்சத்தின் காரணங்கள், அதனைக் காலனிய அரசு கையாண்ட முறை பற்றி உலக வரலாற்றாளர்களிடையே ஒருமித்த கருத்து இல்லை.  
இரண்டாம் உலகப் போர்க் காலத்தில் இந்தியாவில் உணவுப் பொருள் பற்றாக்குறை நிலவியதாகப் பல வரலாற்றாளர்கள் கருதுகின்றனர். பருவ மழைப் பொய்ப்பு, பயிர் நோய்கள் போன்ற காரணங்களால் விளைச்சல் குறைந்தது. வங்காளத்தின், குறிப்பாக கொல்கத்தா நகரின் உணவுத் தேவைகள் பர்மாவிலிருந்து இறக்குமதி செய்யப்பட்ட அரிசியால் பூர்த்தி செய்யப்பட்டன. 1942 இல் பர்மா மீது ஜப்பானியப் படைகள் படையெடுத்ததால், அங்கிருந்து அரிசி இறக்குமதி தடைபட்டது. மேலும் பர்மாவிலிருந்து வங்காளத்துக்கு தப்பி வந்த அகதிகளால் மக்கள் தொகையும் அதிகரித்தது. இரண்டாம் உலகப் போரில் ஈடுபட, இந்திய இராணுவத்தின் எண்ணிக்கை பலமும் வெகுவாகக் கூட்டப்பட்டிருந்தது. அரிசித் தேவை அதிகரித்தவுடன் பதுக்கலும் பரவலானது என்று பல வரலாற்றாளர்கள் கருதுகின்றனர்.  
இந்த பஞ்சத்துக்கு உணவு தட்டுப்பாடு காரணம் அல்ல, இரண்டாம் உலகப் போரால் உணவுப் பொருட்களின் விலை ஐந்து மடங்கு ஏறியதால், சாதாரண மக்கள் உணவை வாங்கும் சக்தியை இழந்துவிட்டனர். இதுவே இந்த பஞ்சத்துக் காரணம் என்கிறார் அமர்த்தியா சென். மேலும் கல்கத்தா போன்ற நகரங்களில் மட்டும் நியாய விலை கடைகளில் உணவுப் பொருட்களை பிரித்தானிய இந்திய அரசு விநியோகித்து நகர்புற மக்களின் விமர்சனங்களில் இருந்து தப்பிக்க நினைத்தது. ஆனால் கிராமப்புறங்களில் கவனத்தில் கொள்ளாமல் இருந்தது. இதனால் கல்கத்தாவுக்குப் போனால் உணவு கிடைக்கும் என கிராமங்களில் இருந்து இலட்சக்கணக்கான மக்கள் கல்கத்தாவில் குவிந்தனர் என்றார். குறித்து 1943 இல் கொல்கத்தாவில் மக்கள் உணவின்றி மடியத் தொடங்கினர். பட்டினிச் சாவுகளைத் தடுக்க அரசு போதுமான நடவடிக்கைகளை எடுக்கவில்லை என ஒரு சாரரும், வழக்கமாக பஞ்சங்களை எதிர்கொள்ள அரசு எடுக்கும் முடிவுகள் இப்பஞ்சத்தை சமாளிக்கப் போதுமானதாக இல்லை என ஒரு சாரரும் கருதுகின்றனர். 1944 இல் பஞ்சம் தீர்ந்த போது 20 முதல் 40 லட்சம் மக்கள் மாண்டிருந்தனர்.
# 1943 வங்காளப் பஞ்சம்

## இதனையும் காண்க

- பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
# வீதி அபிவிருத்தி அதிகார சபை

**வீதி அபிவிருத்தி அதிகார சபை**, இலங்கையில் உள்ள நெடுஞ்சாலைகள் மற்றும் பிரதான சாலைகளை (ஏ, பி தர சாலைகள்) பராமரிக்கும் அதிகார சபை ஆகும். புதிய நெடுஞ்சாலைகள், பாலங்கள், அதிவிரைவுச் சாலைகள் போன்றவற்றைத் திட்டமிடல், வடிவமைத்தல், கட்டியமைத்தல் மற்றும் ஏற்கனவேயுள்ள பிரதான சாலைகளைச் செப்பனிடல், பராமரித்தல் என்பன இச்சபையின் பிரதான பணிகள் ஆகும்.
# ஏ-2 நெடுஞ்சாலை (இலங்கை)

இலங்கையின் **ஏ2 பெருந்தெரு** கொழும்பில் தொடங்கி காலி, மாத்தறை, அம்பாந்தோட்டை ஊடாக வெள்ளவாயாவில் முடிவடையும் முதல் தர வாகனப் போக்குவரத்து நெடுஞ்சாலை ஆகும்.  
கொழும்பு மற்றும் புறநகர்ப் பகுதி வரை இவ்வீதி காலி வீதி என அழைக்கப்படுகின்றது. இது பம்பலப்பிட்டி, வெள்ளவத்தை, தெகிவளை, கல்கிசை, இரத்மலானை, மொரட்டுவை, பாணந்துறை, களுத்துறை, வாதுவை, பேருவளை, பெந்தோட்டை, அம்பலாங்கொடை, கிக்கடுவை ஆகிய நகரங்கள் ஊடாக காலியை அடைகின்றது.
# ஏ-2 நெடுஞ்சாலை (இலங்கை)

## உசாத்துணை மற்றும் வெளி இணைப்புகள்

- வீதி அபிவிருத்தி அதிகாரசபை
- துறைமுகங்கள், நெடுஞ்சாலைகள் அமைச்சு
# மோகன் ராமன்

**மோகன் ராமன் ** (பிறப்பு **மோகன் வெங்கட பட்டாபி ராமன்**, ஏப்ரல் 3, 1956) இந்திய திரைப்பட மற்றும் தொலைக்காட்சி நடிகராவார். மேலாண்மைப் பயிற்றுனராகவும் பணி புரிந்து வருகிறார். தமிழ்த் தொலைக்காட்சித் தொடர்களில் துணை மற்றும் எதிர்மறை வேடங்களில் சிறப்பாக நடித்துப் பெயர் பெற்றுள்ளார். குறிப்பாக மர்மதேசம் (விடாது கறுப்பு), சிதம்பர ரகசியம் போன்ற தொலைக்காட்சித் தொடர்களால் பெரிதும் அறியப்பட்டவர். வழக்கறிஞரும் அரசியல்வாதியுமான வி. பி. ராமனின் மூத்த மகனாவார். தற்போதைய தமிழ்நாடு அரசு தலைமை வழக்கறிஞர் பி. எஸ். ராமனின் அண்ணன் ஆவார்.
# மோகன் ராமன்

## திரைப்படத்துறை

### தொலைக்காட்சி

| தொலைக்காட்சித் தொடர் | ஆண்டு | வேடம் | இயக்குநர் | குறிப்புகள் |
| --- | --- | --- | --- | --- |
| *மர்மதேசம்* | 1997–2001 | நாகா |  |  |
| *காதல் பகடை* | 1997-98 | கே. பாலச்சந்தர் |  |  |
| *சிதம்பர ரகசியம்* | நாகா | எதி்ர்மறை வேடம் |  |  |
| *சின்ன பாப்பா பெரிய பாப்பா* | 2000–2005 |  |  |  |
| *ஆனந்தம்* | 2005–2009 | சிறீநிவாசன் | எதி்ர்மறை வேடம் |  |
| *வைர நெஞ்சம்* | 2007–2010 |  |  |  |
| *மாமா மாப்பிள்ளே* | 2010–நடப்பு | நகைச்சுவை | } |  |
# மோகன் ராமன்

## திரைப்படத்துறை

### திரைப்படங்கள்

| ஆண்டு | திரைப்படம் | வேடம் | இயக்குநர் | குறிப்புகள் |
| --- | --- | --- | --- | --- |
| 1991 | *இதயம்* | கதிர் | அறிமுகம் |  |
| 1994 | *மகாநதி* | சந்தான பாரதி |  |  |
| 1994 | *ஆனஸ்ட் ராஜ்* | கே. எஸ். ரவி |  |  |
| 1995 | *சப்சே படா கில்லாடி* | இந்தி |  |  |
| 1997 | *ஒன்ஸ் மோர்* | எஸ். ஏ. சந்திரசேகர் |  |  |
| 1997 | *ஆஹா* | சுரேஷ் கிருஷ்ணா |  |  |
| 1998 | *அரிச்சந்திரா* | செய்யாறு ரவி |  |  |
| 1999 | *படையப்பா* | கே. எஸ். ரவிக்குமார் |  |  |
| 2000 | *கண்டுகொண்டேன் கண்டுகொண்டேன்* | அப்பாசின் செயலர் | ராஜீவ் மேனன் |  |
| 2002 | *தேவன்* | அருண் பாண்டியன் |  |  |
| 2003 | *அன்பே அன்பே* | மணிபாரதி |  |  |
| 2003 | *மாஜிக் மாஜிக் 3டி* | ஊர் தலைவர் | ஜோஸ் புன்னூஸ் |  |
| 2007 | *பெரியார்* | பி. ஆர். அம்பேத்கர் | ஞான ராஜசேகரன் |  |
| 2007 | *நான் அவனில்லை* | செல்வா |  |  |
| 2008 | *குசேலன்* | பி. வாசு |  |  |
| 2009 | *டிஎன் 07 ஏஎல் 4777* | லட்சுமிநாதன் |  |  |
| 2009 | *குரு என் ஆளு* | செல்வா |  |  |
| 2010 | *இரும்புக் கோட்டை முரட்டுச் சிங்கம்* | சிம்புத்தேவன் |  |  |
| 2011 | *பயணம்* | வெங்கட்ராமன் | ராதா மோகன் |  |
| 2011 | *சபாஷ் சரியானப் போட்டி* | வேணு அரவிந்த் |  |  |
| 2013 | *ராமானுஜன்* | ஞான ராஜசேகரன் |  |  |
| 2013 | *சென்னை எக்ஸ்பிரஸ்* | ஊர் பூசாரி | ரோகித் செட்டி | இந்தி |
# மோகன் ராமன்

## உசாத்துணைகள்

-
# க. ரா. இராமசாமி

**க. ரா. இராமசாமி** (ஆங்கிலம்: *K. R. Ramasamy*) ஒரு இந்திய அரசியல்வாதி, சமூக சேவகர், மற்றும் காரைக்குடி சட்டமன்றத் தொகுதியின் முன்னாள் சட்டமன்ற உறுப்பினரும் ஆவார். இவர் தமிழ்நாடு சட்டமன்றத்திற்கு, தொடர்ச்சியாக ஐந்துமுறை இந்திய தேசிய காங்கிரசு மற்றும் த.மா.கா கட்சிகளின் சார்பாக திருவாடாணை சட்டமன்றத் தொகுதியிலிருந்து 1989, 1991, 1996, 2001 மற்றும் 2006 ஆண்டுகளில் நடைபெற்ற தேர்தல்களில் தேர்ந்தெடுக்கப்பட்டார். தொடர்ந்து 2016 ஆவது ஆண்டில் நடைபெற்ற 2016 சட்டமன்றத் தேர்தலில் காரைக்குடி தொகுதியில் போட்டியிட்டு வென்றுள்ளார்.
# க. ரா. இராமசாமி

## சிறப்பு

இவர் தமிழ்நாடு பொது கணக்குக்குழு தலைவராகவும் பதவி வகித்துள்ளார்.
இவரது தந்தை கரியமாணிக்கம் அம்பலம் திருவாடானை சட்டமன்றத் தொகுதியிலிருந்து நான்குமுறை சட்டமன்ற உறுப்பினராக தேர்ந்தெடுக்கப்பட்டவர் ஆவார்.
# க. ரா. இராமசாமி

## வகித்த பதவிகள்

### சட்டமன்ற கட்சித் தலைவர்

ஆறாவது முறையாக சட்டமன்ற உறுப்பினராக பதவியேற்ற இவர் காங்கிரசு கட்சியின் சட்டமன்ற தலைவராகத் தேர்ந்தெடுக்கப்பட்டார்.
# க. ரா. இராமசாமி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2016 | காரைக்குடி | இ.தே.கா | 46.40 |
| 2006 | திருவாடானை | இ.தே.கா | 46.94 |
| 2001 | திருவாடானை | த.மா.கா | 39.12 |
| 1996 | திருவாடானை | த.மா.கா | 61.77 |
| 1991 | திருவாடானை | இ.தே.கா | 62.92 |
| 1989 | திருவாடானை | இ.தே.கா | 35.56 |
# க. ரா. இராமசாமி

## இதனையும் காண்க

- கரியமாணிக்கம் அம்பலம்
# சி. சங்கரன் நாயர்

**செத்தூர் சங்கரன் நாயர்** என்ற முழுப்பெயர் கொண்ட **சி. சங்கரன் நாயர்** (ஜூலை 11, 1857 – 1934) ஓர் இந்திய தேசியக் காங்கிரசு கட்சியைச் சேர்ந்த அரசியல்வாதி மற்றும் இந்திய விடுதலைப் போராட்ட வீரர்.  
மலபார் கடற்கரையில் பிறந்த சங்கரன் நாயர், சென்னை மாநிலக் கல்லூரியிலும் சென்னை சட்டக் கல்லூரியிலும் படித்து பட்டம் பெற்றார். சென்னை உயர் நீதிமன்றத்தில் வழக்கறிஞராகப் பணியாற்றினார். தற்காலிகத் தலைமை வழக்கறிஞராகவும் சில காலம் பணியாற்றினார். 1908 இல் சென்னை உயர்நீதிமன்ற நீதிபதிகளில் ஒருவராக நியமிக்கப்பட்டார். 1897 இல் அம்ரோட்டியில் நடைபெற்ற இந்திய தேசிய காங்கிரசு மாநாட்டிற்குத் தலைமை தாங்கினார். 1900 முதல் சென்னை மாகாண சட்டமன்ற உறுப்பினராகப் பணியாற்றினார். பல்வேறு அரசு குழுக்களில் அங்கம் வகித்த இவரது பணியைப் பாராட்டி 1912 இல் பிரித்தானிய அரசு இவருக்கு சர் பட்டம் வழங்கியது. 1928 இல் பிரித்தானிய இந்தியாவில் அரசியல் சீர்திருத்தங்கள் செய்ய அரசால் உருவாக்கப்பட்ட இந்திய மத்திய குழுவின் தலைவராகப் பணியாற்றினார்.
# ரெயின் மேன் (திரைப்படம்)

***ரெயின் மேன்*** (*Rain man*) 1988 இல் வெளியான ஓர் அமெரிக்க நாடகத் திரைப்படமாகும். பேர்ரி மார்ரோ மற்றும் ரொனால்ட் பாஸ் ஆகியோரால் எழுதப்பட்டு பேர்ரி லேவின்சனால் இயக்கப்பட்டது. டஸ்டின் ஹோப்மேன், டோம் க்ரூஸ், வேலறி கொலீனோ ஆகியோர் நடித்துள்ளனர். இத்திரைப்படம் சிறந்த திரைப்படம், சிறந்த இயக்கம், சிறந்த ஒளிப்பதிவு ஆகியவற்றிற்காக ஆசுக்கர் விருது பெற்றது.
# அண்ணீ ஹால்

***அண்ணீ ஹால்*** (*Annie Hall*) வுட்டி ஆலனால் இயக்கப்பட்ட 1977 ஆம் ஆண்டு வெளியான அமெரிக்க காதல் நகைச்சுவைத் திரைப்படமாகும். வுட்டி ஆலனால் இயக்கப்பட்டப் படங்களிலேயே மிகவும் சிறந்த படமாக கருதப்படுகிறது.
இப்படம் சிறந்த திரைப்படம், சிறந்த இயக்கம், சிறந்த ஒளிப்பதிவு மற்றும் சிறந்த நடிகைக்கான அகாதமி விருதுகளை வென்றது.
# சிக்கிலிடே

***சிக்கிலிடே*** (*Chikilidae*) என்பது 2012-ஆம் ஆண்டில் தனிக்குடும்பமாக அறியப்பட்ட இந்திய சிறுகண் காலிலி நிலநீர்வாழிக் குடும்பமாகும். குருட்டுப்புழுக்களைக் குறிக்கும் காரோ மொழிச் சொல்லில் இருந்து பெயரிடப்பட்டாலும், இவை புழுக்கள் அல்ல, கால்கள் இல்லாத நிலநீர் வாழிகள். சிறுகண் காலிலி நிலநீர்வாழி வரிசையில் சிக்கிலிடே பத்தாவது குடும்பமாகும். ஐந்து ஆண்டுகள் இந்தியாவின் வடகிழக்கு மாநிலங்கள் அனைத்திலுமாக 250 இடங்களில் தோண்டிக் கண்டறிந்த புழுவடிவ நிலநீர்வாழ் விலங்கினங்களை தனிக் குடும்பமாக அறிவித்துள்ளனர். முதன் முதலாக 1904-ஆம் ஆண்டு இச்சிற்றினத்தை விவரித்திருந்தாலும் இவை வேறு எந்தக் குடும்பத்தையும் சேராதவை என்பதை அவ்வாய்வுகள் நிறுவின. இந்திய துணைக்கண்டமும் ஆப்பிரிக்க நிலப்பகுதியும் ஒன்றாக கோண்டுவானா பெருங்கண்டமாக இருந்து பிரிந்ததில் இருந்து ஏறத்தாழ 140 மில்லியன் ஆண்டுகளாக இக்குடும்பத்தின் இனங்கள் தனியாக படிப்படியாக வளர்ந்து வந்துள்ளன.
# சிக்கிலிடே

## உடலமைப்பு

நான்கு செ.மீ. நீளம் வரை வளரும் இவை மண்புழுவைப் போன்ற உடலமைப்பைக் கொண்டுள்ளன. தோலுக்கடியில் உள்ள கண்களைக் கொண்டு இவற்றால் எதையும் காண முடியாது என்றாலும் இருட்டுக்கும் வெளிச்சத்துக்கும் உள்ள வேறுபாட்டை உணர முடியும். இவற்றின் மண்டையோடு மண்ணைத் துளைப்பதற்கு வசதியான அமைப்பைக் கொண்டுள்ளது. வெளியே வந்ததும் தாயின் தோல் உரிகிறது. அதைப் பார்ப்புகள் உண்கின்றன.
# விக்கிப்பீடியா:இடைமுகப்பு மொழிபெயர்ப்பு

## பின்னணி

மீடியாவிக்கி இடைமுகம் மொழிபெயர்க்க முன்னொருகாலத்தில் விக்கியின் மீடியாவிக்கி பக்கங்களில் செய்திகளை மாற்றி வந்தனர். பின்னர் ஒவ்வொரு விக்கியிலும் இவ்வாறு திரும்பத் திரும்ப செய்வது உகந்ததல்ல என கருதியதால் translatewiki மொழிபெயர்ப்பு விக்கி பயன்படுத்தி இடைமுகப்பு மொழிபெயர்ப்பு செய்யப்பட்டது. அண்மைக்காலமாக அனைத்து மொழிபெயர்ப்புகளுமே மொழிபெயர்ப்பு விக்கி மூலம் தான் நடைபெற்று வருகிறது.
# விக்கிப்பீடியா:இடைமுகப்பு மொழிபெயர்ப்பு

## தனிப்பட்ட செய்திகள்

மீடியாவிக்கியை விக்கிப்பீடியாவைத் தாண்டி யார் வேண்டுமானாலும் அவரது தனிப்பட்ட விக்கியாக பயன்படுத்தக்கூடிய கட்டற்ற மென்பொருள். ஆகையால் மீடியாவிக்கி மொழிபெயர்ப்பில் ஈடுபடும் பொழுது விக்கிப்பீடியா சார்பு இல்லாமல், பிற மென்பொருட்களைத் தமிழ் இடைமுகம் பயன்படுத்துவோருக்கு அன்னியமாக இருக்காமல் இருத்தல் வேண்டும்.ஆனால் சில நேரங்களில் விக்கிப்பீடியாவிற்கு தனிப்பட் செய்திகள் தேவைப்படும். அவ்வாறான செய்திகளுக்கு மட்டும் இங்கு தனியாக செய்தியை உருவாக்கலாம். எடுத்துக்காட்டு.தனிப்பட்ட செய்தி ஒன்று விக்கியில் இருப்பின் இடைமுகத்தில் வரும் செய்தியாக வருவதற்கு அதற்கு முன்னுரிமை வழங்கப்படும்.
# விக்கிப்பீடியா:இடைமுகப்பு மொழிபெயர்ப்பு

## மொழிபெயர்ப்பு துப்புரவு

மொழிபெயர்ப்பு விக்கி இடைக்காலத்தில் தான் வந்தது என்பதால், அதற்கு முன்னரே இங்கு மீடியாவிக்கி பக்கங்களில் மொழிபெயர்ப்பு நடந்தது. பின்னர் மொழிபெயர்ப்பு விக்கியிலும் இப்பொழுது மீடியாவிக்கி-கரு வில் 95% மேல் நாம் மொழிபெயர்த்துவிட்டோம். ஆனால் வெவ்வேறு நபர்கள்/வெவ்வேறு காலங்களில் நடைபெற்றதால் மொழிபெயர்ப்புகள் சீராகவும் செம்மையாகவும் இல்லை. அவைகளை ஆராய்ந்த பொழுது(செய்திகளை சிறப்பு:AllMessages பக்கத்தில் பார்க்கலாம்) அனைத்து வித செய்தி மொழிபெயர்ப்புகளைக் கீழ்காணும் வகைகளுக்குள் அடக்கிவிடலாம்.  
- மொழிபெயர்ப்பு விக்கியிலும், தமிழ் விக்கியிலும் ஒரு செய்திக்கு ஒரே மொழிபெயர்ப்பு தான் உள்ளது.
:**செய்யவேண்டியன** : தமிழ் விக்கியில் அப்பக்கங்களை விரைந்து நீக்கவேண்டும். ஏனெனில், நாளை இச்செய்திகள் மாறினால் மொழிபெயர்ப்பு விக்கியில் நாம் மாற்றுவோம், ஆனால் அவை இங்கு தெரியாது (தனிப்பட்ட செய்தி எனக்கருதி இங்கிருக்கும் பழைய செய்திக்கு முன்னிலை தரும், அது பிழையான மொழிபெயர்ப்பாக இருக்கும்). அதற்கான பட்டியல் பயனர்:Logicwiki/Same_Message.  
- மொழிபெயர்ப்பு விக்கியிலும், தமிழ் விக்கியிலும் ஒரு செய்திக்கு வேறு மொழிபெயர்ப்பு உள்ளது. அவை தனிப்பட்ட செய்தி அல்ல. இவ்வாறிருக்கும் செய்திகளை மூன்றாகப் பிரிக்கலாம்.
:* 1 மொழிபெயர்ப்பு விக்கியிலுள்ள மொழிபெயர்ப்பு சிறப்பாக உள்ளவை.
::**செய்யவேண்டியன** : தமிழ் விக்கியில் அப்பக்கங்களை விரைந்து நீக்கவேண்டும்.
:* 2 தமிழ் விக்கிப்பீடியாவிலுள்ள மொழிபெயர்ப்பு சிறப்பாக உள்ளவை.
::**செய்யவேண்டியன** : தமிழ் விக்கியில் இருக்கும் அச்செய்தியை மொழிபெயர்ப்பு விக்கிக்கு மாற்றவேண்டும். பிறகு தமிழ் விக்கியில் அப்பக்கங்களை நீக்கவேண்டும்.
:* 3 இரண்டிலும் சரியாக இல்லை.
::**செய்யவேண்டியன** : மொழிபெயர்ப்பு விக்கியில் சரியான மொழிபெயர்ப்பை இற்றைப்படுத்திவிட்டு, தமிழ் விக்கியில் அப்பக்கங்களை நீக்கவேண்டும்.
- மொழிபெயர்ப்பு விக்கியிலும், தமிழ் விக்கியிலும் ஒரு செய்திக்கு வெவ்வேறு மொழிபெயர்ப்புகள் உள்ளன. அவை தனிப்பட்ட செய்தியே.
:**செய்யவேண்டியன** : அப்படியே விட்டுவிடலாம்.  
- துப்புரவு செய்யும் பொழுது இதைப் போன்ற suffix உடன் வருவதை ஒரு சீராக மாற்ற வேண்டும்.இதற்கு வழிகாட்டிகள் வரவேற்கப் படுகின்றன.
# விக்கிப்பீடியா:இடைமுகப்பு மொழிபெயர்ப்பு

## பங்கேற்போர்

1. ஸ்ரீகாந்த் 19:11, 22 பெப்ரவரி 2012 (UTC)
1. செல்வா 22:50, 22 பெப்ரவரி 2012 (UTC)
1.
1. பாலாஜி (பேச்சு) 19:05, 24 மார்ச் 2012 (UTC)